recursal/SuperWikiNEXT-32B huggingface dataset:
**Метро станицата Агиос Антониос** (грчки: Άγιος Αντώνιος, македонски: Свети Антониј) ― метро станица на атинското метро.

Името го добила од блиската христијанска православна црква посветена на Свети Антониј. Оваа станица е во Перистери, најголемата општина во областа западна Атина. Таа била прва станица во областа и ги намали сообраќајните проблеми во Перистери. Пред станицата е авенијата Панаги Цалдари, една од важните авении на Перистери, која ја поврзува западна Атина со авенијата Кифису (до пристаништето Пиреја, јужните и северните предградија на градот и Државниот пат 1 до Ламија, Лариса, Солун, општо Северна Грција и Балканот) и средиштето на градот. На секои неколку секунди, автобуси и тролејбуси, таксиња поминуваат кон атинското средиште, Агии Анаргири, Илион, Петруполис, Хајдари, Егалео итн. Станицата Агиос Антониос има два излеза, еден од десната страна на улицата Панаги Цалдари, а другиот од левата страна. Таа е една од најсовремените и најтехнолошките станици на метро мрежата, откако стапила во функција во јули 2004 година.

Наводи
------

Надворешни врски
----------------

Службена мрежна страница
Глетка од Панкас
**Панкас** (на португалски: **Pancas**) е општина во бразилската држава Еспирито Санто, југоисточниот крајбрежен дел на Бразил. Зафаќа површина од 824 км2 и има население од 20,025 жители (2005 г.) ..

Географија и местоположба
-------------------------

Се наоѓа на утоката на реката Досе, во северозападниот дел на државата. Локално, тоа е познато како добро место за параглајдерство. Пејзажот низ градот се одликува со голем број на гранитни шилести карпи, при што Педра Агуља ("Иглеста карпа") во близина на градот е втората највисока вертикална гранитна карпа (*"chaminé"*) во Бразил, по познатата карпа Корковадо во Рио де Жанеиро.

Историја
--------

Пред да пристигнат првите европски доселеници и колонизатори, областа беше населена со Американски староседелци. Првите европски доселеници го основале селото наречено Сао Силвано, но тоа било уништено од локалните доморотци. Првите постојани жители пристигнале во 1918 година, барајќи вредни минерали, но регионот на реката Досе бил практично ненаселен сè до 1925 година, кога бил изграден првиот мост над реката Досе, наречен мост Флоријан Авидос, и ова довело до тоа повеќе луѓе да се населат на северот на државата за првпат. Мостот првенствено го отворил пристапот до сеча на компании кои довеле повеќе луѓе и за плантажи за кафе, отворајќи го патот до долината каде што се наоѓа Панкас. Првата населба во областа била основана во 1925 година и била наречена Носа Сењора Да Пења.

Имигрантите во градот во 1920-тите и 1930 година вклучувале голем број етнички Германци, а германскиот дијалект Источен Померански (сега речиси исчезнат во Европа) сè уште се зборува во оваа област.

Наводи
------

1. ↑  IBGE -
**Лора Грејс ДеМарко** (англиски: *Laura Grace DeMarco*) е професор по математика на Нортвестерншкиот универзитет, чиешто истражување се однесувало на динамичките системи и комплексната анализа.

Докторирала на Универзитетот Харвард во 2002 година, под надзор на Куртис Т. Мекмален.

Во 2012 година, ДеМарко станала соработник на Американското математичко друштво. Во 2017 година, таа ја добила наградата АМС Рут Литл Сетр по математика. Таа е поканета говорничка на Меѓународниот конгрес на математичари во 2018 година, која зборувала во делот за динамичките системи и обичните диференцијални равенки.

Дополнителна литература
-----------------------

* Hartnett, Kevin (3 January 2017), „3-D Fractals Offer Clues to Complex Systems", *Quanta Magazine*

Наводи
------

1. ↑  Laura DeMarco Архивирано на 21 декември 2014 г.
2. ↑  Laura DeMarco — Проект „Математичко родословие" (англиски)
3. ↑  List of Fellows of the American Mathematical Society
4. ↑  Ruth Lyttle Satter Prize 2017
5. ↑  „Speakers", *ICM 2018*, Архивирано од изворникот на 2017-12-07, Посетено на 2018-02-24

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 307426161
* LCCN: n2014005639
* SUDOC: 232369666
* MGP: 69493

 |

 |
Марковниковото правило прикажано на реакција меѓу пропен и бромоводородна киселина 
**Марковниковото правило** е правило кое го опишува исходот на некои реакции на адиција во органската хемија. Формулирано е од рускиот хемичар Владимир Васиљевич Марковников во 1870 година.

Објаснување
-----------

Правилото гласи дека при адиција на протонска киселина HX на алкен, водородниот атом (H) се поврзува со јаглеродниот атом од двојната врска со помалку алкил супституенти, а халидната (X) група се поврзува со јаглеродниот атом со повеќе алкил супституенти.

Истото се случува и при реакција на алкен со вода при што се формира алкохол. Хидроксилната група (OH) се врзува за јаглеродниот атом од двојната врска кој е повеќе супституиран, додека водородниот атом се врзува за јаглероден атом кој е помалку супституиран.

Со откривањето на карбокатјоните се покажало дека овие реакции на адиција се одвиваат според марковниковото правило, бидејќи на тој начин се формира најстабилен карбокатјонски интермедиер.

Наводи
------

1. ↑  W. Markownikoff (1870). „Ueber die Abhängigkeit der verschiedenen Vertretbarkeit des Radicalwasserstoffs in den isomeren Buttersäuren". *Annalen der Pharmacie*. **153** (1): 228–259. doi:10.1002/jlac.18701530204.
2. ↑  *Was Markovnikov’s Rule an Inspired Guess?* Peter Hughes 1152 Journal of Chemical Education • Vol. 83 No. 8 August **2006**
3. ↑  „Additions to Alkenes: Regiochemistry". Архивирано од изворникот на 2020-02-19. Посетено на 2012-03-17.
4. ↑  Organic Chemistry, 6th Edition, by John McMurry. Section 6.9, page 187
**Методија Герасимов Штерјоски** ( 1917
 во Кичево — 2 мај 1944

 во Космај, Србија) — македонски активист, припадник на народното ослободително движење.

Животопис
---------

По занимање бил шивач. Уште пред Војната, поради тешкиот живот, отишол на печалба во Белград - каде го затекнала окупацијата. Како напреден младинец учествувал во демонстрациите што ги организирала КПЈ, а подоцна станал ѝ член на СКОЈ. Пролетта 1944 година, барал врска да замине во партизани, но наишол на погрешна врска, паднал во непријателски раце и загинал на 2 мај 1944 година на Космај.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 149.
Пентагон (на сликата), зграда на седиштето на Министерството за одбрана на САД, е вообичаен метоним кој се користи за упатување кон американската војска и нејзиното раководство.
**Метонимија** — стилска фигура во која има замена на зборови, односно преносна употреба на зборовите врз основа на зависна врска меѓу два поима од стварноста. Таа ја опфаќа употребата на еден збор наместо друг за лица, предмети или појави што се во меѓусебна, надворешна или внатрешна врска. Притоа значењето на едниот збор се пренесува врз другиот збор. Во функција на метонимија се јавува само именката, како и составите од придавка и именка.

пр. 

**Градот** беше разбеснет. Со значење: Граѓаните беа разбеснети.
Сето **село** беше излезено пред порти. =селаните
Не заборавај ја **лулката** своја. =родното место

  


|  |  |
| --- | --- |
| Stub icon | *Оваа статија од областа на лингвистиката е никулец. Можете да помогнете со тоа што ќе ја проширите.** п
* р
* у
 |
Спомен плоча на сите загинати борци во НОВ од селото Чучер-Сандево, меѓу кои и Панко Стамболиев
**Панко Крстов Стамболиев** ( 1910
 во Чучер, Скопско —  1945

 во Скопско) — македонски партизан, борец за слобода на Македонија и учесник во НОВ.

Животопис
---------

Произлеrува од земјоделско семејство. Завршил основно училиште, а потоа работел на својата земја. По формирањето на Шеснаесеттата македонска ударна бригада активно ја помагал. Собирал храна и друг потребен материјал за партизаните. Како активист, по една тешка борба на бригадата против балистите, бил фатен и ѕверски претепан. Од тешките последици по мачењето, починал во почетокот на 1945 година.

Наводи
------

1. 1 2 3  *Беа, загинаа, останаа*. Скопје: Историски Архив. 1969. стр. 247–248. На `|first=` му недостасува `|last=` (help)
2. 1 2  Стојановски - Цоњче, Бојко (1999). *Скопско црногорие: од Бразда до Брњарци - III Книга*. Скопје: "Гоце Делчев". стр. 96. ISBN 9989-35-022-1.
Лопата
**Лопата** — алатка која се користи во домаќинствата. Се состои од рачка и сечило. Рачката обично е направена од дрво или појачан фиберглас. Сечилото мора да биде изработено од цврст материјал, обично некој метал како лим челичен лим или тврда пластика. Широко се користи во земјоделството, градежништвото и градинарството.

Намена
------

Поради големата површина на сечилото, најпогодна е за пренесување на голема количина растресит материјал како песок, јаглен, снег и слично, иако може да се користи и за собирање растресит материјал. За различни потреби, лопатите можат да бидат со различен облик и големини. Најчесто користената лопата се состои од дрвена рачка и широк метално сечило и се користи за градежни цели, како и во земјоделството. Во градините може да се користат лопати со помали димензии, додека за чистење се користат пластични лопатки и како такви може да се најдат под името ѓубралник.

Историја
--------

Постојат докази дека уште во раниот неолит се користеле лопатки од животни како орудија за работа. Подоцна биле правени од дрво. Тие првенствено се користеле во рудниците, каде што биле основна алатка до индустриската ера. За време на втората индустриска револуција на крајот на 19 вековните тешки машини и булдожери конечно ги заменија лопатите. Оттогаш, лопатите се користат првенствено во домаќинствата, како и во градежништвото, а многу малку во индустријата и повеќе како помошна алатка.

Галерија
--------

* Специјална лопата за снегСпецијална лопата за снег
* ЛопатаЛопата

Наводи
------

1. ↑  „лопата" — Дигитален речник на македонскиот јазик
2. ↑  „лопата" — Официјален дигитален речник на македонскиот јазик
3. ↑  Od Igle Do Lokomotive - Alat za održavanje bašteПредлошка:Ботовски наслов
4. ↑  The Concise Oxford Dictionary of Archaeology - Timothy Darvill - Google BooksПредлошка:Ботовски наслов
**Марково неравенство** се изучува во теоријата на веројатност. Ова неравенство ја дава горната граница на веројатноста дека една ненегативна случајна променлива е поголема или еднаква на дадена позитивна константа.

Теорема
-------

Нека {\displaystyle X} е случајна променлива со веројатносна густина {\displaystyle f(x)}, таква што {\displaystyle f(x)=0} за {\displaystyle x\leq 0}. Тогаш за произволен позитивен реален број {\displaystyle \alpha >0} важи неравенството:

{\displaystyle P\{X\geq \alpha \}\leq {\frac {\eta }{\alpha }}}

каде {\displaystyle \eta } е средната вредност на случајната променлива {\displaystyle X}.

Доказ
-----

Доказот следи од:

{\displaystyle \eta =E\{X\}=\int \_{0}^{\infty }xf(x)dx\geq \int \_{\alpha }^{\infty }xf(x)dx\geq \alpha \int \_{\alpha }^{\infty }f(x)dx}

земајќи дека последниот интеграл е еднаков на веројатноста {\displaystyle P\{X\geq \alpha \}}.

Наводи
------

* A. Papoulis, S. Unnikrishna Pillai, "Probability, Random Variables and Stochastic Processes", Fourth edition, McGraw-Hill, 2002

Поврзано
--------

* Андреј Марков
* Чебишово неравенство
* Бјенемеово неравенство
* Љапуново неравенство
Мала белочелна гуска
*Anser erythropus*
Anser erythropus
**Малата белочелна гуска** (*Anser erythropus*) е многу слична на обичната белочелна гуска и е распространета во Азија, но исто така ја има и во Европа и Македонија, како и во северниот дел на Скандинавскиот Полуостров.

Опис
----

Малата белочелна гуска е долга од 53 до 66 см и има распон на крилјата од 120 до 135 см. Таа е позната по своите светлопортокалови нозе и глувчеста боја на горните делови од крилјата. Карактеристично за нејзе е тоа што таа има воочливо бело лице, широки црни ленти кои поминуваат низ стомакот и жолтите прстени кои се наоѓаат околу очите. Нивната раса се смета дека е една од загрозените видови, но има програми кои ги воведуваат овие животни во дивината за нивната популација да зајакне.

Размножување
------------

Малата белочелна гуска е моногамна птица. Гнездото го прави директно на земја, често скриено под некој даб. Несе 4-5 белокремасти јајца, со големина 76 х 49 мм и просечна тежина од 100 g. Ги инкубира само женката 25–28 дена. Малечките се испилуваат доволно развиени за да можат самостојно да се движат и хранат.

Популацијата на Скандинавскиот Полуостров
-----------------------------------------

Ова генетско различно население се проценува на околу 20 пара за размножување или од 60 до 80 од вкупниот број поединци. Тие се одгледуваат во Северна Норвешка, а зимуваат во Грција, Бугарија и Турција. Нивно собиралиште е место кое се наоѓа во Унгарија, каде птиците поминуваат до два месеца во есента и еден месец во текот на пролетната преселба.

Наводи
------

1. ↑  Lengyel S, Tar J, Rózsa L (2012). „Flock size measures of migrating Lesser White-fronted Geese Anser erythropus" (pdf). *Acta Zoologica Academiae Scientiarum Hungaricae*. **58**: 297–303.CS1-одржување: повеќе имиња: список на автори (link)

* „*Anser erythropus*". *IUCN Red List. Version 2006*. International Union for Conservation of Nature. 2006. Посетено на 9 May 2006.

Надворешни врски
----------------

* BirdLife Species Factsheet.
* Cyberbirding – Lesser White-fronted Goose Архивирано на 21 февруари 2006 г.
* Portal to the Lesser White-fronted Goose by the Fennoscandian Lesser White-fronted Goose project
* Lesser White-fronted Goose videos Архивирано на 16 мај 2016 г. on the Internet Bird Collection
Курт и Маргот Лубински (околу 1928 година)
**Курт Лубински** (19 октомври 1899 - 1969) бил германско-холандски фоторепортер. Тој работел во „Улштајн Верлаг" кон крајот на 1920-тите, емигрирал во Холандија во 1933 година и во Соединетите Држави во 1943 година. Работел за холандски илустрирани неделници како „Хет Левен" каде бил ран фоторепортер кој патувал низ оддалечените области на поранешниот Советски Сојуз и Етиопија. Неговата необична тема - луѓе од ретки фотографираните култури, лавови кои се возат во мали автомобили, луѓе што се однесуваат чудно на јавни места - му го дале угледот на „меѓу првите што ја запознале јавноста со слики од чудни култури и егзотични народи".

Личен живот
-----------

Тој бил оженет со фотографот Маргот Левин-Рихтер во 1927 година и подоцна се развел. Тие имале еден син, Петер, во 1931 година. Маргот и Петер го смениле презимето во Лукас кога емигрирале во САД.

Објавени дела
-------------

* „Abyssinia, Land of Babel". *The Living Age*: 991–993. December 1927.
* Kurt Lubinski (1935). *Abessinië, land en volk*. Blitz.
* Kurt Lubinski (1938). *This is Our World*. Hodder and Stoughton, Ltd.

Наводи
------

1. 1 2  Joods Historisch Museum, Amsterdam. „Kurt Lubinski, Photographer in Exile". Посетено на 15 август 2020.
2. ↑  The Memory of the Netherlands. „Kurt Lubinskis photographs for 'Het Leven'". Посетено на 15 август 2020.
3. ↑  Richard Pankhurst (13 мај 2013). *Ethiopia Photographed: Historic Photographs of the Country and its People*. Routledge. стр. 22.
4. ↑  „NEUMANN family tree, Descendants of Nachmann BEN HIRSCH". Посетено на 15 август 2020.
5. ↑  Tekla-Szymanskimessage board (31 јануари 2010). „Searching for the Lubinski Family". Посетено на 15 август 2020.
6. ↑  „Dust in the Wind, a European Journey lends personal perspective to the Holocaust". *Westways Magazine*: 36–40. октомври 2007.
7. ↑  „Genealogical entry on Geni.com for Margot Rosalie Lucas (Lewin-Richter)". Посетено на 15 август 2020.
**Лонец** — валчест метален кујнски сад наменет за готвење храна. За разлика од тенџерето, лонецот е има поголема висина од пречникот на дното на лонецот. Садот е наменет за готвење поголема количина на течност (храна) во однос на тенџерето. Често се користи за загревање вода за кујнски цели.

Садот може да биде со или без капак.

Лонците се направени од специјални материјали, порано биле во боја (емајлирани), додека денес најчесто се направени од висококвалитетен не’рѓосувачки челик.

Експрес лонец
-------------

 Експрес лонец
**Експрес лонецот** е лонец на кое капакот е прицврстен со завртки и во него храната се готви под притисок. Овој лонец има и сигурносен вентил за спречување на прекумерен притисок. Бидејќи храната се готви под притисок, храната се готви побрзо, а храната има поинаков вкус бидејќи хранливите материи се зачувани во храната.

Принципот на работа на **експрес лонецот** бил откриен од Дени Папен (Denis Papin), француски физичар, во 1679 година. Затоа експрес лонецот се нарекува и **Папенов лонец** или **парен лонец** (поради готвењето на пареа).

Наводи
------

1. ↑  „лонец" — Дигитален речник на македонскиот јазик
2. ↑  „лонец" — Официјален дигитален речник на македонскиот јазик

Поврзано
--------

* Тенџере
* Тава
* Тепсија
**Луис Барт Мајер** (англиски: *Louis Burt Mayer*; белоруски: *Луіс Барт Маер*) (родено име **Лазар Маер**, белоруски: *Лазар Маер*) (4 јули 1884

 – 29 октомври 1957

) бил филмски продуцент, најпознат по раководење и ко-основање на холивудското филмско студио Metro-Goldwyn-Mayer. Тој е често именуван како создавач на т.н. „ѕвезден систем" во склоп на Metro-Goldwyn-Mayer (MGM) во нејзините златни години. Отсекогаш познат како Луис Б. Маерр и ретко нарекуван „Л.Б.", тој верувал во „здрава забава" и направил разни нешта за да MGM има „повеќе ѕвезди од тие на небото".

Наводи
------

1. ↑  Mayer's exact birthday was never recorded. He was born on July 4, 1884 (as recorded in the 1901 Canadian census), and adopted July 4 as his birthday. He subsequently also changed his birthyear to 1885. See Scott Eyman, *Lion of Hollywood* (2005).

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 3273574
* LCCN: n81018659
* ISNI: 0000 0000 6674 6033
* GND: 119113236
* SUDOC: 232932360
* BNF: cb131955633 (податоци)
* MusicBrainz: d64f0589-d05e-438a-b870-88e282dcf39f
* NKC: jx20070126003
* BNE: XX4683035

 |

 |
Луиза Хамарстрем
**Луиза (Ловиса) Катарина Хамарстрем** (25 мај 1849

 – 5 ноември 1917

), била шведска хемичарка. Таа била првата формално обучена и образована жена шведска хемичарка.

Луиз Хамарстрем била ќерка на викар. Останала сираче на рана возраст, таа пораснала во Железарница во Даларна, во централна Шведска, каде што се заинтересирала за хемиски супстанции. Била студентка на Констфак, студирала хемија на приватни часови и во 1875 била вработена во лабораторијата на инженерот Вернер Кронквист во Стокхолм, каде била активна како асистент во 1876-1881 година. Таа тогаш била активна како хемичарка за минерали во Железарница на Бангро (1881-1887), Фагерста (1887-1891) и Скишитан (1891-1893). Во 1893 година, таа отворила своја сопствена лабораторија, во која првенствено била насочена кон минерали и геолошки студии.

Извори
------

1. 1 2  Louise Hammarström (шведски јазик)

* Луиза Хамарстрем Идун (списание), бр. 47, 1885 година (шведски јазик)

*
Маркус Ајсеншмид
**Маркус Ајсеншмид** (роден на 22 јануари 1995) е германски хокеар, кој е под договор со екипата Адлер Манхајм од Првата германска хокеарска лига. Тој претходно играл за АјсКапс и Лавал ракети во Американската хокеарска лига.

Приватен живот
--------------

Ајсеншмид има две сестри кои исто така играат хокеј. Неговата постара сестра, Тања, и неговата помлада сестра, Никола, играле за германската женска репрезентација. Неговиот постар брат Мајкл игра хокеј со топка.

Наводи
------

1. ↑  Joanie, Godin (9 February 2018). „Eisenschmid's North American detour longer than expected". *NHL.com*. Посетено на 15 June 2018.
**Луиз Бленман** е судија на Апелациониот суд на Гвајан на Врховниот суд на источните Кариби.

Родена од Гвајана, каде што ја започнала својата правна кариера, била назначена да престојува и да ги сослушува случаите во Ангвила како судија на Високиот суд од 2003 година и била именувана во апелациониот суд на источните Кариби во 2012 година. 

Таа, исто така, служела одредено време како генерален адвокат на Света Луција и предавач по право на Универзитетот во Гвајана од 1992 до 2000 година.  Таа е и претседател на Институтот за правосудство.   

Таа добила почесна диплома по право на Универзитетот на Западни Индија во 1986 година и магистрирала право на Универзитетот во Лондон во 2004 година.

Наводи
------

1. 1 2 3  „Justice Louise Blenman appointed to Eastern Caribbean appeal court". *Stabroek News* (англиски). 2012-09-21. Посетено на 2021-01-02.
2. ↑  „FAREWELL CEREMONY HELD FOR JUSTICE LOUISE BLENMAN". *The Anguillian Newspaper - The Weekly Independent Paper of Anguilla* (англиски). 2012-08-31. Посетено на 2021-01-02.
3. ↑  „Bailiffs from OECS receive training". *archive.stlucia.gov.lc*. Посетено на 2021-01-02.
4. ↑  OAS (2009-08-01). „OAS - Organization of American States: Democracy for peace, security, and development". *OAS - Organization of American States* (англиски). Посетено на 2021-01-02.

Надворешни врски
----------------

* CV на веб-страницата на судот
**Новиот германски филм** (исто така *младиот германски филм*, герм. *Junger Deutscher Film* скратено на германски *JDF* ) бил филмски стил во Сојузна Република Германија во 1960-тите и 1970-тите. Еминентни режисери беа Александар Клуге, Хансјирген Поланд, Едгар Рајц, Вим Вендерс, Фолкер Шлендорф, Вернер Херцог, Ханс-Јирген Зиберберг, Вернер Шретер и Рајнер Вернер Фасбиндер. Овие филмаџии ја ставија општествената и политичката критика во средиштето на нивната работа, исто така, за разграничување од чистите забавни филмови. Како авторски филмови, овие продукции обично се реализираат независно од големите филмски студија. Новиот германски филм беше под влијание на францускиот „<a href="./https://de.wikipedia.org/wiki/Nouvelle\_Vague" rel="mw:WikiLink" data-linkid="23" class="cx-link" title="Nouvelle Vague">Новиот бран</a>" и протестното движење во 1968 година.
**Милош Бајалица** (15 декември 1981) е српски фудбалски дефанзивец кој моментално игра за Раднички Ковачи.

Кариера
-------

Својот квалитет го докажал играјќи за ОФК Белград. Тој бил именуван за капитен на ОФК од новиот менаџер Ратко Достаниќ. Бајалица го привлекол вниманието на многу клубови и на крајот потпишал со соседите Црвена звезда Белград. Во 2008 година, тој се преселил во Јапонија за да игра за Нагоја Грампус. Тој бил ослободен од Нагоја Грампус на крајот на сезоната 2009 година. На 17 февруари 2010 година, на официјалната веб-страница на Хенан Констракш било објавено дека Бајалица потпишал за нив да се приклучат на неговиот српски сонародник Горан Гавранчиќ. Потоа се преселил во Шанкси Чанба, но заминал откако немал успешна втора сезона во Кјото Санга ФК. Во летото 2016 година, Бајалица му се приклучи на тимот од Лигата на зоната Морава, Раднички Ковачи.

Наводи
------

1. ↑  „mȉo". *Hrvatski jezični portal* (српскохрватски). Посетено на 2018-03-17. Mìloš
2. ↑  „bȁjati". *Hrvatski jezični portal* (српскохрватски). Посетено на 2018-03-17. Bájalica
3. ↑  契約満了選手のお知らせ (Japanese). Nagoya Grampus. November 22, 2009. Посетено на November 22, 2009.CS1-одржување: непрепознаен јазик (link)
4. ↑  河南建业官方宣布新外援加盟 曾战亚冠欧洲联盟杯 (Chinese). SINA. February 22, 2010. Посетено на August 15, 2013.CS1-одржување: непрепознаен јазик (link)
5. ↑  „"FUDBAL" 32/16 - page 2134" (PDF). *Football Association of Serbia* (Serbian). 10 August 2016. Архивирано од изворникот (PDF) на 2019-08-19. Посетено на 15 September 2016.CS1-одржување: непрепознаен јазик (link)

Надворешни врски
----------------

* Профил на ФК Кјото Санга Архивирано на 8 ноември 2016 г.
**Маца Карбева** (Велешко, 20 август 1919

) — работничка, борка во НОБ и делегатка на Првото заседание на АСНОМ.

Учество во НОБ
--------------

На напредното работничко движење во Велес му се придружува во времето на Кралството Југославија. Членка е на СКОЈ од 1937, а на КПЈ од јуни 1940.

Активно учествува во НОД од април 1941. До декември 1941 живеела легално, а потоа преминала во илегалство. Како член на Месниот комитет на КПЈ во Велес, работела на организирање на вооружената борба. Во 1942 била член на ПК СКОЈ. Како илегалка работела во Велес, Скопје и други места. Во Скопје е член на МК КПЈ од јуни до крајот на септември 1942. Таа е една од организаторките на НОД во Велес и Велешко. На 26 септември 1942 била затворена и задржана во полиција 20 денови. ПОтоа била интернирана на 6 месеци во село Мугла, Девинска околија – Бугарија. По враќањето од интернација, од мај 1943 работела во Тиквеш на организирање на вооруженото востание како член на Третиот Областен комитет на КПМ. Во 1944 била член на Првиот Областен комитет. Била делегат на Првото заседание на АСНОМ. Носител е на Партизанска споменица 1941 и повеќе одликувања.

Прва организирана прослава на 8 март
------------------------------------

Во 1937 година заедно со Вера Андова, Нада Бутникошарева и Румена Хаџи Панзова ја организира првата прослава на 8 март, Меѓународниот ден на жената.

Наводи
------

1. ↑  Општина Велес[*мртва врска*]

|  |  |
| --- | --- |
| Знаме на МакедонијаБиографска икона | *Оваа биографска статија за личност од Македонија е никулец. Можете да помогнете со тоа што ќе ја проширите.** п
* р
* у
 |
**Милорад Медаковиќ** (Звониград, ноември 1824 — Белград, 14 март/26 март 1897) бил српски историчар, новинар и дипломат. Медаковиќ бил и секретар и војвода на кнезот Данило, биограф на Његош и брат на Данило Медаковиќ (1819—1881)

Животопис
---------

Податотека:Milorad Medakovic 2.jpgМилорад Медаковиќ
Милорад Георгије Медаковиќ и неговиот брат Данило го превртеле тркалото на историјата на нивнит народ. Подеднакво се борел за негово ослободување и отфрлање на плаштот на заостанатоста. Со романтичарски занос ја ширел идејата за словенството и љубовта према Русија, со чијае тогашна моќ бил горд колку и со својата српска припадност. Носен од патриотизмот на Милорад во годината 1844 година по препорака на тогашниот дубровнички парох и уредник на „Српско-далматински магазин" Георгије Николајевиќ оди во Цетиње и станува учител. Од тогаш почнува милорадовата возбудлива дипломатска, новинарска, истражувачка и книжевна кариера. По неколку години на учителствување, Петар II Петровиќ Његош го именува Милорад за својот прв аѓутант. Наскоро стануваат големи пријатели, четиригодишни соработници и соборци. Заедно одат во Виена каде што Његош му ја доверува улогата на коректор на „Горски виенец".

По враќањето од Австрија Милорад свратува во Венеција, заради собирање на материјали за Црна Гора. Една година подоцна одлучил да го напушти Цетиње и заминал во новинарска и книжевна авантура, запишано е во „Глас Црногорца" во бр. 51 на 26 ноември 1894година. 
Уште на 1 септември 1848 година Милорад се појавил во Котор, и два месеци подоцна во Сремски Карловци каде што се приклучил на својот брат, д-р по филозофија Данило Медаковиќ, кој во тоа време бил познат новинар и издавач на списанието „Напредак". Заради пишување на статии против метерниковата политики за угнетување на јужните Словени, Милорад во 1849 година бил затворен. По излегување од затвор заминал во Загреб, каде што се приклучил на Људевит Гај и станал соработник на „Народних новиниа". Бил главен уредник на „Шумадинка", ги покренал и списанијата "Војвоѓанка" и "Јужна пчела"(покренат на 15 октомври 1851)година. Кон крајот на 1854година Милорад добива повик од Цетиње "да ја прифати позицијата на секретар на кнезот Данило". Во јуни 1885 година ја прифатил понудата и така влегува во политиката. Патувал во Русија, настојувајќи да издејствува политичката независност на Црна Гора. Едно време бил чиновник на руското пратеништво во Белград. 
Работел и на собирање на книги за библиотеката во Цетиње, а во Дубровник завршил фотографски курс и така во 1845година станал прв црногорски фотограф. Починал во Белград на 14 март 1897година во 74 година од животот, завештувајќи ги трите куќи и сите акции на српскиот народ. 
Најважното дело на Милорад Медаковиќ е „Животот и обичаите на Црногорците" („Живот и обичаји Црногораца" ) од (1860) година.

Наводи
------

1. ↑

Надворешни врски
----------------

* Портал: Биографија
* Портал: Историја

* Биографски речник
* Биографија на сајту САНУ
**Нобу Ширасе** (јапонски: 白瀬 矗, *Ширасе Нобу*) (20 јули 1861 – 4 септември 1946 година) — јапонски армиски офицер и истражувач. Тој ја водел првата јапонска експедиција на Антарктикот, 1910–1212, која достигнала јужна географска широчина од 80°5′, и го направила првото слетување на брегот на Земјата на Кралот Едвард VII.

Ширасе имал поларни амбиции уште од детството. Како подготовка, за време на воената служба учествувал во експедиција на северните Курилски Острови. Овој потфат бил лошо организиран и завршил лошо, но сепак му обезбедило корисна обука за идните поларни истражувања. Неговата долгогодишна намера била да води експедиција на Северниот Пол, но кога оваа ознака ја добил Роберт Пири во 1909 година, Ширасе го насочил своето внимание на југ.

Не можејќи да привлече владина поддршка за неговиот потфат на Антарктикот, Ширасе ги подигнал финансиите приватно. Во својата прва сезона, 1910-1911 година, експедицијата не успеала да слета на копното и била принудена да презимува во Австралија. Нејзиниот втор обид, во 1911-1912 година, бил поуспешен. Иако достигнувањата на експедицијата биле скромни, тие покажале дека Јапонците биле компетентни патници на Антарктикот, а Ширасе се вратил во Јапонија во јуни 1912 година со многу локално признание, иако остатокот од светот покажал мал интерес за неговите подвизи. Дури и во Јапонија, неговата слава била краткотрајна, а Ширасе набрзо се соочил со товарот на долгот од експедицијата што му одзела поголем дел од остатокот од животот да го откупи. Починал во релативна сиромаштија во 1946 година.

Долго време по смртта на Ширасе, во Јапонија имало задоцнето признавање на неговите пионерски потфати. Неколку географски одлики на Антарктикот биле именувани по него или неговата експедиција; оживеаната јапонска експедиција за истражување на Антарктикот ги именувале својот трет и четврт мразокршач *Ширасе*; неговиот роден град Никахо подигнал статуа во 1981 година, а во 1990 година отворил музеј посветен на неговото сеќавање и работата на неговата експедиција.
**Луиз Вестергард** (27 февруари 1826 – 6 април 1880 година) била дански реформски педагог и пионер во образованието на жените.

Нејзините родители биле хирургот Јенс Антон Вестергард (1791-1829) и неговата жена Јохана Вилхелмин Луиз Бентцен (1799-1856). Работејќи како гувернанта, таа дипломирала како семинарски наставник на Den højere Dannelsesanstalt for Damer на Анестин Бејер во 1851 година. Од 1858 до 1880 година, таа раководела со прогресивно училиште за девојки во Копенхаген, кое се смета за една од најистакнатите образовни институции за жени во Данска заедно со училиштето на нејзината современичка Натали Зале.

Била активна и како писателка и преведувачка. Во 1853 година, својата теза ја испечатила и објавила. Тезата била наградена од Универзитетот во Копенхаген; ова веројатно бил првиот пат да биде наградена жена во Данска на ваков начин, иако ова не било напишано како дел од формално универзитетско истражување, што во тоа време сè уште не било дозволено.

Наводи
------

1. ↑  „Louise Westergaard". Dansk Kvindebiografisk Leksikon. Посетено на 1 October 2020.

*
**Луи Вилијам Томлинсон** (англиски: *Louis William Tomlinson*, роден Луј Троја Остин, Декември 24, 1991) е англиски поп-пејач, текстописец и актер.

Ран живот
---------

Томлинсон е од Донкастер, Јужен Јоркшир, Англија. Роден е од Johannah Poulston и Троја Остин, неговите родители се разделиле кога бил млад и го зел неговиот очув по име Марк Томлинсон. Луи има пет помлади полу сестри, од кои две имале улоги како бебиња во телевизиската серија „Дебели пријатели" заедно со својот брат.
Луи студирал на 6-то годишна форма на Hall Cross School (државно сеопфатено училиште) и поранешен ученик на Hayfield школа. Луи имал голем број на работни места, вклучувајќи на Vue кино и на Донкастер Роверс фудбалски стадион, како келнер во туристичките апартмани. Како студент на Hall Cross, Томлинсон се појавил во неколку музички продукции. Заедно со двајцата негови браќа и сестри имал дополнителни улоги во „Дебели пријатели".

Кариера
-------

### The X Factor

Во 2010 година, Томлинсон бил на аудиција за седмата серија на конкуренцијата за пеење The X Factor. Не успеал да напредува кон „Момци" категорија во „Куќа на судиите" но, по предлог на Никол Шерцингер, судија гостин за време на „bootcamp" фаза од натпреварот на Вембли Арена во Лондон јули 2010, Томлинсон бил ставен заедно со Најал Норан, Зејн Малик, Лиам Пејн и Хари Стајлс кои формирале свој бенд, што ги овозможува за категоријата групи. Стајлс излегол со името One Direction и групата завршила на третото место со песната „Засекогаш млад".

### One Direction

Групата се издигнала до меѓународен успех со моќта на друштвените медиуми Up All Night и Take me home објавени во 2011 и 2012 година скршија неколку рекорди и биле на врвот на топ листите на повеќето големи пазари. Групата има продадено над 35 милиони плочи низ целиот свет.

Фудбалска кариера
-----------------

Томлинсон, чие претходно фудбалско искуство било да се игра и се согласил да игра во добротворни цели на Keepmoat стадион во неговиот роден град за да собере пари за Bluebell Vud спонзорство и имал понуда договор од страна на професионален фудбалски клуб. На 8 септември Томлинсон играл за Селтик во друг добротворен натпревар за Стилијан Петров. Во текот на играта Томлинсон се здобил со повреда што довело до повраќање и веднаш бил заменет на теренот.

Личен живот
-----------

Томлинсон бил романтично поврзан со Елеанор Калдер од ноември 2011 година. Зејн Малик се верил во Литл Миксо со Пери Едвардс во август 2013 година, тоа предизвикало неоснавани гласини за двојна свадба. Едно истражување од страна на родословието веб Ancestry.co.uk открило дека еден од предците на Томлинцон бил белгиец.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 33161209168539861943
* LCCN: no2013103552
* ISNI: 0000 0001 3354 9217
* GND: 1205945520
* BNF: cb17905423n (податоци)
* MusicBrainz: 6d390061-b3cd-4db3-b905-e56b7f5357fd

 |

 |
Марко Атлагиќ
**Марко Атлагиќ** (роден на 30 април 1949 година) е српски историчар и политичар, роден во Хрватска. Тој е еден од водачите на Српската напредна партија (СНС) и шеф на историскиот оддел на Филозофскиот факултет на Универзитетот во Приштина во Северна Митровица, со помошни историски науки како негова претпочитана област.

Ран живот и образование
-----------------------

Роден во Бенковац, СР Хрватска, СФР Југославија, Атлагиќ завршил основно училиште и гимназија во родниот град. Подоцна дипломирал на Филолошкиот факултет на Универзитетот во Задар. На Филозофскиот факултет на Универзитетот во Задар, Атлагиќ докторирал по хералдика, студирајќи хералдички елементи во средновековна Хрватска.

Активизам и политика
--------------------

Во раните 1990-ти, тој се приклучил на српското националистичко движење во Хрватска, барајќи да се одвои од Хрватска, откако земјата прогласила независност од СФРЈ. Во 1991 година како еден од говорниците учествувал на пансрпскиот состанок на ДЗР Книнска Краина во Книн. Како член на ултранационалистичката „Српска радикална партија за Република Српска Краина" *(СРС за РСК)* бил избран за пратеник во Собранието на Република Српска Краина, а во 1994 година бил избран за нејзин потпретседател по Српската радикална партија. Било конституирано доминантно парламентарно мнозинство. Владата паднала кон крајот на 1994 година, по што Атлагиќ поднесол оставка од функцијата заменик претседател.

Во 1995 година, Атлагиќ бил министер без ресор во последната влада на РСК, во времето на Милан Бабиќ. По операцијата Бура, тој бил еден од министрите од 1995 до 2006 година на Владата на РСК во Егзил, промовирана од СРС. Во 2007 година, СРС се распаднала и Марко Атлагиќ ја поддржал фракцијата Томислав Николиќ наспроти Воислав Шешељ, станувајќи член на Претседателството на новата Српска напредна партија и назначен за проблемите со бегалците и ВРЛ.

Во 2006 година, Атлагиќ сведочел на судењето на Слободан Милошевиќ.

Работи
------

* Грбови племство во Славонији: 1700-1918, 1982 г.
* Razvitak heraldike u Srbiji, Приштина 1997 г.
* Pomoćne historijske nauke, Приштина 1997 г.
* Историска географија, Белград 2001 година.
* Историска географија, Белград 2005 г.
* Pomoćne historijske nauke u teoriji i praksi, Белград 2007 година.
* Српско племство и грбови во Дубровнику, Далмација, Хрватској и Славонији, Београд 2009 г.

Наводи
------

1. 1 2 3 4 5  „Production of fear". Sense-tribunal. Feb 15, 2006. Архивирано од изворникот на 2016-03-04. Посетено на 2022-02-07.
**Милош Бабиќ** (23 ноември 1968) е српски поранешен професионален кошаркар. Тој игра како крилен центар или пак како центар.

Кариера
-------

Тој играл колеџ кошарка за Технолошкиот универзитет во Тенеси во Куквил, Тенеси 3 сезони (1987/88-1989/90). Тој бил избран од Феникс Санс во втората рунда (вкупно 50-ти пик) на драфтот во НБА во 1990 година, а веднаш на денот на драфтот бил *заменет* за Кливленд Кавалирс во замена за италијанскиот играч Стефано Рускони (нацртан со 52-риот избор во целина од Кавалирс ).

Тој играл во Националната кошаркарска асоцијација (НБА) две сезони за Кливленд Кавалирс (1990–91) и Мајами Хит (1991–92), сите заедно во 21 натпревар, со просек од 1,8 поени и 1,0 скок по натпревар за 4,1 минути по натпревар. просечно.

Наводи
------



|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
Римска кола за жнеење
Современ комбајн
**Механизирано земјоделство** — користење на земјоделска машинерија со цел за големо зголемување на производството. Денес машинеријата заменува многу задачи кои пред тоа биле изведувани од луѓе или животни како коњи, магариња или волови.

Историјата на земјоделството содржи многу примери за употребата на орудија, но само во последно време машините се користат во толку голема мера.

Првото механизирано земјоделско орудие, чија сила не доаѓала од човекот, бил плугот, придвижуван од животни. Измислен е во Стариот Египет и Месопотамија. 

Оваа алатка била единствената механизација во земјоделството со илјадници години, сѐ до доаѓањето на земјоделската и индустриската револуција. Со исклучок на римските жетвени машини, измислени за жнеење на огромните поседи во Галија, овие направи ги придвижувале волови. Други земјоделски машини во античко време биле Пунската кола и Грчката санка - обете примитивни вршилки.

Денес во механизираното земјоделство, меѓу други возила, спаѓаат и авиони, хеликоптери, камиони и трактори.

Поврзано
--------

* Механизација
* Земјоделска машинерија
**Група** претставува две или повеќе лица кои се наоѓаат во интеракција со одредена намера. Секоја група, независно од тоа кои се намерите за кои е заснована, исполнува неколку одлики:

**Членство** - секоја група вклучува одреден број лица. Членувањето е засновано на правила. Тие можат да бидат јасно дефинирани и тогаш границите не групата се јасно распознатливи, но можат да бидат непрецизни, што нејзините граници ги прави нејасни. На пр. членувањето во семејството е засновано врз правила на сродството кои се добро дефинирани и кои јасно го разграничуваат семејството од другите семејства. Но, пријателството, обично, не е прецизно дефинирано и затоа членството на пријателска група не е јасно одредено. Или, бројот на членови на работните организации е точно определен, што не може да се каже за припадниците на определена опшествена класа. **Положба** - Членовите на групата имаат своја положба во неа. Таа најчесто е определена преку нивната работа. На пр. тие имаат положба на мајка, учител, продавач, раководител итн. Некои положби во групата се единствени, додека други ги извршуваат поголем број членови. Од друга страна, некои положби се комплементарни ( татко-син, ученик-учител, продавач-купувач и слично.). **Улоги** - Секоја положба е проследена со правила на однесување, односно очекувања што треба да ги исполнат носителите на положбата. Исполнувањето на очекувањата е нивната улога во групата. **Норми** - Секоја група има правила кои се однесувааат исклучиво на нејзиното членство. Од друга страна, некои од правилата се општи и се однесуваат на целото членство, додека други се специфични и се поврзани со одделните улоги во групата. **Санкции** - Секоја група има систем на санкции со кои ги наградува своите членови за доброто исполнување на улогите, или ги казнува за неисполнетоста и кршењето на групните норми. **Цели** - Групата е заснована на некакви намери. Тоа може да бидат обезбедувањето на опстанокот, остварување на некои интереси, одржувањето на вредностите, постигнувањето на задоволството и така натаму.
Зградата на музејот во Бауцен
Новиот завет во лужички превод на Михал Френцел, издаден во 1706 г. Френцел е еден од творците на горнолужичкиот литературен јазик.
**Лужичкосрпски музеј** (горнолужички: *Serbski muzej*, германски: *Sorbisches Museum*) — роднокраен музеј во населбата Ортенбург на градот Бауцен (Будишин) во Саксонија, Германија. Претставува најзначајната историјата и етнографијата Лужичките Срби.

Историја
--------

Наскоро по основањето на лужичкото културно-просветно друштво „Матица (лужичко)српска" донесена е одлука за собирање на материјали од историјата и културата на Лужичките Срби. Во 1856 г. собранието на друштвото усвоило решение за создавање на историско-археолошко одделение, кое почнало да собира историско-културни материјали за лужичкиот народ. Во 1896 г. Дрезден одделението направило изложба на народни ракотворби наречена „Вендско село" (*Wendischen Dorf*), чија збирка послужила како основа за идниот музеј. Во 1904 г. во Бауцен е отворен Лужичкиот дом, на чиј трети кат е изложена збирката насловена како „Вендски (лужичкосрпски) музеј". Во 1937 г. власта го затворила домот, и музејот престанал да работи. Во г. 1942 г. музејските збирки се предадени на Градскиот музеј на Бауцен. Во 1957 г. во градот Хојерсверда е отворен Музеј на лужичката историја и етнографија (*Museum für sorbische Geschichte und Volkskunde*). Со зголемувањето на збирката, музејот е пренесен во новиот Лужички дом во Бауцен. Во 1976 г. збирката е сместена во Солениот дом во бауценската населба Ортенбург, каде се наоѓа и денес. До 1988 г. музејот бил под надлежност на Здружението на музеите на Бауцен. Во вој период е направено и преуредување на збирките, па музејот е повторно отворен во јуни 1989 г. како самостојна установа.

Денес Лужичкосрпскиот музеј е старател и изложувач на историјата на Лужичките Срби и нивната култура. Збиката брои 23.000 единици. Постојат четири оддела, и тоа историја од древноста до денес, култура и начин на живот, лужичките јазици и зачетокто на лужичката книжевност и лужичка ликовна уметност.

Во свечената сала на музејот се одвиваат редовни културни и просветни збиднувања.

Историја на зградата
--------------------

Солениот дом во Бауцен е изграден во 1782 г. како градски склад за сол. Во 1835 г. во домот бил сместен апелациониот суд на Саксонија. Во 1869 г. зградата е градежно преуредена и го добила сегашниот изглед. За време на II светска војна во неа се наоѓале месното одделение на НСДАП и градското одделение Гестапо. За време на Германската Демократска Република зградата се користела за станбени цели. Во 2003 г. истата е обновена.

Поврзано
--------

* Бауцен

Надворешни врски
----------------

* Лужичкосрпски музеј на Ризницата ?
* Мрежно место на Лужичкосрпскиот музеј (германски) (горнолужички)

Координати: 51°11′0.39″N 14°25′9.59″E﻿ / ﻿51.1834417° СГШ; 14.4193306° ИГД﻿ / 51.1834417; 14.4193306
Бурмански благородници и слуги
**Општествена класа**, според Владимир Илич Ленин, е голема општествена група која се разликува од другите класи според своето место во историски определен систем на општествено производство, според својот однос (најчесто утврден и формулиран со законите) кон средствата за производство, според својата улога во општествената организација на трудот и, според тоа, според начинот на добивањето и големината на делот од општественото богатство со кое располага.

Поделбата на општеството на класи не е општоприфатено гледиште, иако таа има голем број застапници, особено помеѓу марксистите и анархистите. Според приврзаниците на теоријата за класна поделеност на општеството, сите досегашни општества, со исклучок на првобитната заедница, се општества поделени на класи. Односите помеѓу овие класи не се хармонични, туку антагонистички и доведуваат до класна борба помеѓу нив.

Постојат основни и споредни класи, кои се различни во различен вид општество. Во капитализмот основни класи се капиталистичката и работничката класа, а споредни класи се средните класи, како селанството, старата и новата средна класа.

Класата како мотив во популарната култура
-----------------------------------------

* „Без класи" (англиски: *No Class*) - песна на британската рок-група „Моторхед" (*Motörhead*) од 1979 година.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

Поврзано
--------

* Британска општествена структура

Наводи
------

1. ↑  Discogs, Motörhead ‎– Overkill (пристапено на 18 јануари 2021)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85123921
* GND: 4077571-9
* BNF: cb11934124q (податоци)
* NDL: 00564600
* NKC: ph116242
* BNE: XX525550

 |

 |
**Лаура Бергнер** (починала во 1852 година) била шведска глумица. Таа е позната како љубовница на шведскиот крал Чарлс XV.

Лаура Бергнер била ќерка на поручникот Ларс Август Бергнер и куртизаната Ловиса Спанберг (нејзината мајка подоцна се омажила за благородникот и дворски службеник Аксел Фредрик Лилјенстолпе), и братучетка на Зелма Хедин и Леокади Герлах .

Бергнер била глумица и го имала своето деби во *театарот Миндре* во 1847 година. Меѓу нејзините улоги има Корделија во Кралот Лир. Нејзината сценска кариера, сепак, се чини дека била умерена. Таа и нејзините три сестри, наводно, биле познати куртизанки во средината на 19-тиот век во Стокхолм со клиентела меѓу повисоките класи, „исто и на сличен начин славни како осумте сестри Лоф", односно како познатата куртизана -глумицата Фредрика Лоф и нејзините сестри.

Лаура Бергнер е најпозната како љубовница на престолонаследникот Чарлс: тој ја нарекол „Сињора Фарали" и изјавил дека ќе создаде нов збор, „фарал", кој требало „да го означи и замени зборот морал".

Наводи
------

1. 1 2  *Svenska millionärer. Minnen och anteckningar / 1*

* *Свенска милионер.* *Мини и предвремени / 1*
* 
* Nordensvan, Georg, *Svensk teater och svenska skådespelare från Gustav III till våra dagar*. Андра Делен, 1842–1918, Бониер, Стокхолм, 1918 година
**Марко Крале и Вуча џенерал** (српски: *Марко Краљевиһ и Вуча џенерал*) - српска епска (јуначка) песна.

Содржина
--------

Во градот Варадин пукаат топовите зашто генералот Вуча ги заробил војводите Милош од Поцерје, Милан Топлица и Иван Косанчиќ. Од затворот, Милош му испраќа писмо на својот побратим Крале Марко, барајќи да го спаси. Марко веднаш заминува во Варадин и го поставува шаторот пред тврдината. Изутрината, него го здогледува снаата на Вуча и го известува свекорот за необичниот јунак. Генералот Вуча го испраќа синот Велимир, заедно со 300 војници, да го зароби непознатиот јунак, но Марко ги убива војниците и го заробува Велимир. Тогаш, Вуча собира 3 000 војници, но Марко ги победува и нив и го заробува генералот Вуча. Потоа, Марко се враќа во Прилеп со двајцата заробеници, а сопругата на Велимир му испраќа писмо со молба да ги ослободи заробениците. Марко се согласува под услов таа да ги ослободи тројцата затворени војводи и да им даде големо богатство. Потоа, тројцата војводи одат во Прилеп каде го делат богатството со Марко.

Осврт кон песната
-----------------

Песната „Марко Крале и Вуча џенерал" прв ја запишал Вук Караџиќ, кој ја слушнал од ајдукот Тешан Подруговиќ.

Наводи
------

1. ↑  Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 108-116.
2. ↑  В.Ђ. „Поговор - О певачима", во: Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 488.